виц за Титаник
Сред мутрите тръгнала нова мода - да си украсяват аквариумите в стил "Титаник". Срещат се трима и започват да се хвалят, кой има по-добър аквариум. Тръгват на проверка.
 Отиват в дома на първия.
 На цялата стена - аквариум. В него плуват риби, а по дъното се търкалят разни предмети - лъжици, чаши и др.
 - Всичко е оригинал. От Лондон си ги купих, от аукцион за предмети от Титаник. - хвали се мутрата.
 Вторият казва:
 - Гола вода си брат. Давайте да вървим у нас!
 Отиват.
 Една огромна стая е направена на аквариум, плуват всякакви риби, а на дъното стърчи борда на Титаник. 
 - Точно копие! Поръчах си го в студиото, дето са правили копието за филма "Титаник"! 
 Третият казва:
 - Пичове, пълна мизерия сте! Да вървим у дома да видите аз какво съм направил!
 Отиват те и виждат следната картина: В басейна плуват ледени късове, нито една риба не плува, затова пък на дъното лежи замръзнал Леонардо ди Каприо...